Ehdotus neuvoston päätökseksi Slovakian tasavallan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(97)0422 - C4-0629/97 - 97/0225(CNS))

Ehdotus hyväksyttiin seuraavin tarkistuksin:

(Tarkistus 6)

Johdanto-osan 4 a kappale (uusi)

>Alkuperäinen teksti>

>EP:n äänestyksessä hyväksytty teksti>

parlamentin ja komission välillä tehtiin sopimus, jossa määrätään komission komiteoiden työskentelystä tiedottamisesta parlamentille ja parlamentin osallistumisesta komiteoiden kokouksiin ja johon viitataan parlamentin 24 päivänä lokakuuta 1996 antamassa päätöslauselmassa esityksestä Euroopan unionin yleiseksi talousarvioksi varainhoitovuodeksi 1997 - Pääluokka III - Komissio(1),

>Alkuperäinen teksti>

>EP:n äänestyksessä hyväksytty teksti>

(1) EYVL C 347, 18.11.1996, s. 125.

(Tarkistus 7)

Määräysosan ainoa a ja b kohta (uusi)

>Alkuperäinen teksti>

>EP:n äänestyksessä hyväksytty teksti>

Siinä tapauksessa, että Euroopan yhteisön ja kyseisen valtion (Slovakian tasavalta) välillä tehdyn sopimuksen lisäpöytäkirjan 3 artiklan mukaisesti rahoitusosuuden täydennys rahoitetaan Euroopan unionin talousarviosta, komissio tiedottaa asiasta ennakolta budjettivallan käyttäjälle.

Nämä summat sekä toiminnan vuosittaisen yhteisrahoituksen yksityiskohtaiset säännöt ilmoitetaan talousarvion pääluokassa III, osassa B olevan liitteen IV selvitysosassa,

>Alkuperäinen teksti>

(Slovakian tasavallan osallistumista Leonardo da Vinci-, Nuorten Eurooppa- ja Sokrates-ohjelmiin koskevat ehdot)

(Tarkistus 8)

2 artiklan toinen kohta

>Alkuperäinen teksti>

Kielitaidon kehittäminen ja koulutustoimet koskevat yhteisön virallisia kieliä. Poikkeustapauksissa muut kielet voidaan hyväksyä, jos ohjelman toteuttaminen sitä edellyttää.

>EP:n äänestyksessä hyväksytty teksti>

Kielitaidon kehittäminen ja koulutustoimet koskevat yhteisön virallisia kieliä

sekä - kokonaisvaltaisen Euroopan unioniin liittymistä edeltävän strategian varmistamiseksi - myös KIE-maiden (tulevien Euroopan unionin jäsenmaiden) virallisia kieliä, koska joissakin tapauksissa niillä on unionin sisällä sama asema kuin virallisesti tunnustetuilla alueellisilla kielillä (esimerkiksi sloveenilla Itävallassa ja Italiassa).

(Tarkistus 9)

3 artikla

>Alkuperäinen teksti>

Slovakian tasavallan ehdottamiin ylikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista yhteisön ulottuvuuden varmistamiseksi ohjelmissa. Tästä vähimmäismäärästä päätetään erikseen kunkin ohjelman toteuttamisen yhteydessä, ja siinä otetaan huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä. Sellaisiin hankkeisiin ja toimiin, joihin osallistuvat ainoastaan Slovakian tasavalta ja EFTA-ETA-maa tai muu kolmas maa, mukaan lukien maa, joka on tehnyt assosiaatiosopimuksen yhteisön kanssa, ja jolle osallistuminen ohjelmiin on avointa, ei myönnetä yhteisön rahoitustukea.

>EP:n äänestyksessä hyväksytty teksti>

Slovakian tasavallan ehdottamiin ylikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista yhteisön ulottuvuuden varmistamiseksi ohjelmissa. Tästä vähimmäismäärästä päätetään erikseen kunkin ohjelman toteuttamisen yhteydessä, ja siinä otetaan huomioon toimien luonne, yksittäisten hankkeiden osanottajien määrä ja ohjelmaan osallistuvien maiden määrä.

Slovakian tasavallan on osallistuttava alusta lähtien asiaa kokeviin päätöksiin. Sellaisiin hankkeisiin ja toimiin, joihin osallistuvat ainoastaan Slovakian tasavalta ja EFTA-ETA-maa tai muu kolmas maa, mukaan lukien maa, joka on tehnyt assosiaatiosopimuksen yhteisön kanssa, ja jolle osallistuminen ohjelmiin on avointa, ei myönnetä yhteisön rahoitustukea.

(Tarkistus 10)

7 artiklan ainoa a kohta (uusi)

>Alkuperäinen teksti>

>EP:n äänestyksessä hyväksytty teksti>

Ohjelman päätteeksi ohjauskomitea tekee erittäin yksityiskohtaisen arvion toteutetuista toimista ja niiden vaikutuksista koulujen ja yliopistojen opetusjärjestelmien mukauttamiseen, nuorten ammatilliseen koulutukseen ja heidän sopeutumiseensa työmarkkinoille sekä integroitumiseensa kansalaisten Eurooppaan ja heidän yleistilanteeseensa.

Lainsäädäntöpäätöslauselma, johon sisältyy Euroopan parlamentin lausunto Slovakian tasavallan osallistumista yhteisön koulutuksen ja ammatillisen koulutuksen ohjelmiin sekä nuoriso-ohjelmiin koskevasta assosiaationeuvostossa vahvistettavasta yhteisön kannasta (KOM(97)0422 - C4-0629/97 - 97/0225(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(97)0422 - 97/0225(CNS) ((EYVL C 337, 7.11.1997, s. 24.)),

- neuvoston kuultua sitä EY:n perustamissopimuksen 126 ja 127 artiklan sekä 228 artiklan 3 kohdan ensimmäisen alakohdan mukaisesti (C4-0629/97),

- ottaa huomioon työjärjestyksensä 58 artiklan,

- ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan lausunnon (A4-0057/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.